title: 1993 m. birželio 14 d. Tarybos direktyva 93/32/EEB dėl dviračių motorinių transporto priemonių ranktūrių keleiviams

text:
Svarbus teisinis pranešimas

|

31993L0032

Oficialusis leidinys L 188 , 29/07/1993 p. 0028 - 0031 specialusis leidimas suomių kalba: skyrius 7 tomas 4 p. 0234  specialusis leidimas švedų kalba: skyrius 7 tomas 4 p. 0234

		Tarybos direktyva 93/32/EEB1993 m. birželio 14 d.dėl dviračių motorinių transporto priemonių ranktūrių keleiviamsEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100a straipsnį,atsižvelgdama į 1992 m. birželio 30 d. Tarybos direktyvą 92/61/EEB dėl dviračių arba triračių motorinių transporto priemonių tipo patvirtinimo [1],atsižvelgdama į Komisijos pasiūlymą [2],bendradarbiaudama su Europos Parlamentu [3],atsižvelgdama į Ekonomikos ir socialinių reikalų komiteto nuomonę [4],kadangi vidaus rinką sudaro vidaus sienų neturinti erdvė, kurioje užtikrinamas laisvas prekių, asmenų, paslaugų ir kapitalo judėjimas; kadangi dėl to turėtų būti patvirtintos tam tikslui būtinos priemonės;kadangi ranktūrių keleiviams atžvilgiu kiekvienoje valstybėje narėje dviratės motorinės transporto priemonės turi atitikti tam tikras technines charakteristikas, numatytas privalomose nuostatose, kurios kiekvienoje valstybėje narėje yra skirtingos; kadangi dėl šių skirtumų šios nuostatos trukdo prekybai Bendrijoje;kadangi šias vidaus rinkos veikimui trukdančias kliūtis galima pašalinti, jeigu visos valstybės narės vietoj savo nacionalinių taisyklių priims vienodus reikalavimus;kadangi būtina parengti suderintus reikalavimus dviračių motorinių transporto priemonių ranktūrių keleiviams atžvilgiu, siekiant sudaryti galimybę kiekvienai tokių transporto priemonių rūšiai pritaikyti Direktyvoje 92/61/EEB nustatytą tipo patvirtinimo ir komponentų tipo patvirtinimo tvarką;kadangi, atsižvelgiant į siūlomo minėtame sektoriuje veiksmo mastą ir poveikį, šioje direktyvoje numatytos Bendrijos priemonės yra būtinos, iš tiesų esminės iškeltam tikslui pasiekti, t. y. nustatyti Bendrijos transporto priemonių tipo patvirtinimą; kadangi valstybės narės pačios negali atitinkamai šio tikslo pasiekti,PRIĖMĖ ŠIĄ DIREKTYVĄ:l straipsnisŠi direktyva ir jos priedas taikomi Tarybos direktyvos 92/61/EEB 1 straipsnyje apibrėžtų visų tipų dviračių transporto priemonių ranktūrių keleiviams atžvilgiu.2 straipsnisDviratės motorinės transporto priemonės ranktūrių keleiviams komponentų tipo patvirtinimo tvarka bei laisvo tokių transporto priemonių judėjimo sąlygos nustatytos Direktyvos 92/61/EEB II ir III skyriuose.3 straipsnisSiekiant suderinti priedų reikalavimus su technikos pažanga, visi būtinieji pakeitimai priimami Direktyvos 70/156/EEB [5] 13 straipsnyje nustatyta tvarka.4 straipsnis1. Valstybės narės priima ir paskelbia nuostatas, būtinas šios direktyvos įgyvendinimui, ne vėliau kaip iki 1993 m. gruodžio 14 d. Apie tai jos nedelsdamos praneša Komisijai.Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.Nuo pirmojoje pastraipoje minėtos dienos valstybės narės negali drausti pradėti eksploatuoti šios direktyvos reikalavimus atitinkančias transporto priemones dėl priežasčių, susijusių su jų ranktūriais keleiviams.Pirmojoje pastraipoje minėtas nuostatas valstybės narės taiko nuo 1995 m. birželio 14 d.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.5 straipsnisŠi direktyva skirta valstybėms narėms.Priimta Liuksemburge, 1993 m. birželio 14 d.Tarybos varduPirmininkasJ. TRØJBORG[1] OL L 225, 1992 8 10, p. 72.[2] OL C 293, 1992 11 9, p. 49.[3] OL C 337, 1992 12 21, p. 103 ir OL C 150, 1993 5 31.[4] OL C 73, 1993 3 15, p. 22.[5] OL L 42, 1970 2 23, p. 1. Direktyva su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1).--------------------------------------------------PRIEDAS1. BENDRIEJI REIKALAVIMAIJeigu numatoma, kad bus vežamas keleivis, transporto priemonėje turi būti įrengtas ranktūris keleiviui. Jis turi būti diržo arba rankenos ar rankenų formos.1.1. DiržasDiržas prie sėdynės turi būti pritvirtintas taip, kad keleivis lengvai juo galėtų naudotis. Diržas ir įtaisas, kuriuo diržas pritvirtinamas prie sėdynės, turi būti suprojektuoti taip, kad nenutrūkdami galėtų išlaikyti vertikalią 2000 N traukos jėgą, kuri statiškai veikia diržo paviršiaus centrą, esant ne didesniam kaip 2 MPa slėgiui.1.2. RankenaJeigu naudojama rankena, ji turi būti arti balnelio ir sudaryti simetriją transporto priemonės vidurio išilginės plokštumos atžvilgiu.Ta rankena turi būti suprojektuota taip, kad nenutrūkdama galėtų išlaikyti vertikalią 2000 N traukos jėgą, kuri statiškai veikia rankenos paviršiaus centrą, esant ne didesniam kaip 2 MPa slėgiui.Jeigu naudojamos dvi rankenos, jos turi būti simetriškai įrengtos po vieną kiekvienoje pusėje.Tos rankenos turi būti suprojektuotos taip, kad nenutrūkdamos galėtų išlaikyti vertikalią 1000 N traukos jėgą, kuri statiškai veikia rankenos paviršiaus centrą, esant ne didesniam kaip 1 MPa slėgiui.--------------------------------------------------


title: 1983 m. gruodžio 14 d. Komisijos direktyva, derinanti su technikos pažanga Tarybos direktyvą 76/756/EEB dėl valstybių narių įstatymų, reglamentuojančių apšvietimo bei šviesos signalinių įtaisų sumontavimą motorinėse transporto priemonėse ir jų priekabose, suderinimo

text:
Svarbus teisinis pranešimas

|

31984L0008

Oficialusis leidinys L 009 , 12/01/1984 p. 0024 - 0029 specialusis leidimas ispanų kalba: skyrius 13 tomas 15 p. 0248  specialusis leidimas portugalų kalba skyrius 13 tomas 15 p. 0248

		Komisijos direktyva1983 m. gruodžio 14 d.derinanti su technikos pažanga Tarybos direktyvą 76/756/EEB dėl valstybių narių įstatymų, reglamentuojančių apšvietimo bei šviesos signalinių įtaisų sumontavimą motorinėse transporto priemonėse ir jų priekabose, suderinimo(84/8/EEB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 80/1267/EEB [2] ir Graikijos stojimo aktu, ypač į jos 11 straipsnį,atsižvelgdama į 1976 m. liepos 27 d. Tarybos direktyvą 76/756/EEB dėl valstybių narių įstatymų, reglamentuojančių apšvietimo ir šviesos signalinių įtaisų sumontavimą motorinėse transporto priemonėse ir jų priekabose, suderinimo [3] su paskutiniais pakeitimais, padarytais Direktyva 83/276/EEB [4], ypač į jos 4 straipsnį,kadangi atsižvelgiant į įgytą patirtį ir technikos pažangą dabar įmanoma ne tik papildyti tam tikrus reikalavimus ir labiau suderinti juos su tikrosiomis bandymų sąlygomis, tačiau ir sugriežtinti juos, siekiant padidinti tiek transporto priemonių keleivių, tiek kitų eismo dalyvių saugą;kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 76/756/EEB I priedas iš dalies pakeičiamas pagal šios direktyvos priedą.2 straipsnis1. Nuo 1984 m. spalio 1 d. nė viena valstybė narė neturi teisės dėl su privalomų arba neprivalomų apšvietimo ir šviesos signalinių įtaisų, išvardytų Direktyvos 76/756/EEB I priedo 1.5.7–1.5.20 punktuose, sumontavimu susijusių priežasčių:- atsisakyti tam tikram transporto priemonių tipui suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje pastraipoje numatytą dokumentą ar suteikti nacionalinį tipo patvirtinimą,- uždrausti pradėti eksploatuoti transporto priemones,jei minėtų apšvietimo ir šviesos signalinių įtaisų sumontavimas tokio tipo transporto priemonėse atitinka šios direktyvos nuostatas.2. Nuo 1985 m. balandžio 1 d. valstybės narės:- nebeišduoda Direktyvos 70/156/EEB 10 straipsnio 1 dalies paskutinėje pastraipoje numatyto dokumento transporto priemonių tipui, kuriame minėtų apšvietimo ir šviesos signalinių įtaisų sumontavimas neatitinka šios direktyvos nuostatų,- gali atsisakyti suteikti nacionalinį tipo patvirtinimą transporto priemonių tipui, kuriame minėtų apšvietimo ir šviesos signalinių įtaisų sumontavimas neatitinka šios direktyvos nuostatų.3. Nuo 1987 m. spalio 1 d. valstybės narės gali uždrausti naudoti transporto priemones, kurių minėtų apšvietimo ir apšvietimo ir signalinių įtaisų sumontavimas neatitinka šios direktyvos nuostatų.3 straipsnisValstybes narės priima įstatymus ir kitus teisės aktus, kurie, įsigalioję iki 1984 m. spalio 1 d., įgyvendina šia direktyvą ir nedelsdamos apie tai praneša Komisijai.4 straipsnisŠi direktyva skirta valstybėms narėms.Priimta Briuselyje, 1983 m. gruodžio 14 d.Komisijos varduKarl-Heiz NarjesKomisijos narys[1] OL L 42, 1970 2 23, p. 1.[2] OL L 375, 1980 12 31, p. 34.[3] OL L 262, 1976 9 27, p. 1.[4] OL L 151, 1983 6 9, p. 47.--------------------------------------------------PRIEDASDirektyvos 76/756/EEB I priedo pakeitimaiPo 1.5 poskyrio įrašomas toks naujas 1.5.0 punktas:"1.5.0. Kaitrinių lempų šviesos šaltinis"Kaitrinių lempų šviesos šaltinis" – tai kaitinimo siūlas. (Jei lempoje yra keli kaitinimo siūlai, kiekvienas jų sudaro atskirą šviesos šaltinį)."1.5.2 punktas pakeičiamas taip:"1.5.2. Atskirieji žibintai (1)"Atskirieji žibintai" – tai žibintai, turintys atskirus šviečiamuosius paviršius, šviesos šaltinius ir žibintų korpusus."1.5.3 punktas pakeičiamas taip:"1.5.3. Sublokuotieji žibintai (1)"Sublokuotieji žibintai" – tai įtaisai, turintys atskirus šviečiamuosius paviršius ir šviesos šaltinius, tačiau bendrą žibinto korpusą."1.5.4 punktas pakeičiamas taip:"1.5.4. Kombinuotieji žibintai (1)"Kombinuotieji žibintai" – tai įtaisai, turintys atskirus šviečiamuosius paviršius, tačiau bendrą šviesos šaltinį ir žibinto korpusą."1.5.5 punktas pakeičiamas taip:"1.5.5. Tarpusavyje sujungti žibintai (1)"Tarpusavyje sujungti žibintai" – tai įtaisai, turintys atskirus šviesos šaltinius arba vieną šviesos šaltinį (kuris veikia esant skirtingoms, pvz., optiškai, mechaniškai ar elektriškai, sąlygoms), visiškai ar iš dalies bendrus šviečiamuosius paviršius ir bendrą žibinto korpusą."Įrašoma tokia nauja išnaša (1):"(1) Galinio valstybinio numerio ženklo apšvietimo įtaisų ir posūkio rodiklių (5 kategorija) atveju, jei nėra šviečiamojo paviršiaus, frazę 'šviečiamasis paviršius' pakeiskite fraze "šviesą spinduliuojantis paviršius"."1.6.5 punktas pakeičiamas taip:"1.6.5. Šviesą spinduliuojantis paviršius"Šviesą spinduliuojantis paviršius" – tai visas ar dalis permatomos medžiagos išorinio paviršiaus, kuris padeda suteikti šviesai konkrečias jos fotometrines ir kolorimetrines savybes.Kai šviesą skleidžia tik dalis išorinio paviršiaus, iškilus klausimui, šviesą spinduliuojantį paviršių turi nurodyti kompetentinga institucija, pasikonsultavusi su transporto priemonės ir (arba) sudėtinės dalies gamintoju."1.16 ir 1.17 poskyrių formuluotės yra sulyginamos visomis kalbomis, išskyrus anglų kalbą angliškame variante. Atitinkamai:Prancūziškas tekstas išdėstoma taip:"1.16. Témoin de fonctionnementPar témoin de fonctionnement, on entend un témoin optique ou acoustique indiquant si un dispositif, mis en action, fonctionne correctement ou non.1.17. Témoin d’enclenchementPar témoin d’enclenchement, on entend un témoin optique indiquant qu’un dispositif a été mis en action sans indiquer s’il fonctionne correctement ou non."Vokiškas tekstas išdėstomas taip:"1.16. Funktionskontrolleist eine optische oder akustische Kontrolleinrichtung, die anzeigt, ob eine eingeschaltete Einrichtung einwandfrei arbeitet.1.17. Einschaltkontrolleist eine optische Einrichtung, die anzeigt, daß eine Einrichtung in Betrieb ist, gleichviel, ob sie einwandfrei funktioniert oder nicht."Itališkas tekstas išdėstomas taip:"1.16. Spia di funzionamentoPer spia di funzionamento si intende una spia ottica o acustica che indica se un dispositivo messo in azione funziona correttamente o no.1.17. Spia di innestoPer spia di innesto si intende una spia ottica che indica che è stato messo in azione un dispositivo, senza indicare se questo funziona correttamente o no."Olandiškas tekstas išdėstomas taip:"1.16. Functionele verklikkerOnder functionele verklikker wordt een verklikkerlicht of akoestisch verklikkersignaal verstaan dat aangeeft of een inrichting die in werking is gesteld, al dan niet correct functioneert.1.17. InschakelverklikkerOnder inschakelverklikker wordt een verklikkerlicht verstaan dat aangeeft dat een inrichting is ingeschakeld, doch niet of deze al dan niet correct functioneert."Daniškas tekstas išdėstomas taip:"1.16. FunktionskontrolVed funktionskontrol forstaas kontrollampe eller lydsignal, der angiver om en anordning, der tilsluttes, fungerer korrekt eller ikke.1.17. TilslutningskontrolVed tilslutningskontrol forstås kontrollampe, der angiver, at en anordning er tilsluttet, men ikke viser, om den fungerer korrekt eller ikke."Graikiškas tekstas išdėstomas taip:"1.16. Evδεικτικó λειτουργίaαςΩς ενδεικτικό λειτουργίας νοείται ένα οπτικο ή ακουστικο ενδεκικό που δείχνει αν μια διάταξη πουτέθηκε σε λειτουργία λειτουργεί ορθά ή όχι.1.17. Ενδεικτικό ενάρξεως λειτουργίαςΩς ενδεικτικό ενύρξεως λειτουργίας νοείται ένα οπτικο ενδεκικό που δείχνει ότι μια διάταξη έχει τεθεί σε λειτουργία χωρίς να δείχνει αν λειτουργεί ορθά ή όχι."3.10 poskyris pakeičiamas taip:"3.10. 1.5 punkte apibrėžti žibintai priekine kryptimi neturi skleisti raudonos šviesos, o galine kryptimi – baltos šviesos (išskyrus atbulinės eigos žibintą), kuri galėtų sukelti painiavą. Transporto priemonės viduje įrengtų apšvietimo įtaisų nepaisoma. Reikalavimas laikomas vykdomu, jeigu:".4.3.10 punktas pakeičiamas taip:"4.3.10. Elektriniai sujungimaiPriekinius rūko žibintus turi būti įmanoma įjungti ir išjungti nepriklausomai nuo priekinių tolimųjų šviesų žibintų, priekinių artimųjų šviesų žibintų ar bet kokio pastarųjų žibintų derinio."4.5.4.2 papunktis pakeičiamas taip:"4.5.4.2. Aukštis virš žemės4.5.4.2.1. Šoninių posūkio rodiklių (5 kategorija) šviesą spinduliuojančio paviršiaus aukštis matuojant nuo žemiausio taško turi būti ne mažesnis kaip 500 mm, o matuojant nuo aukščiausio taško – ne didesnis kaip 1500 mm.4.5.4.2.2. 1 ir 2 kategorijų posūkio rodiklių aukštis, matuojant pagal 3.8 poskyrio nuostatas, turi būti ne mažesnis kaip 350 mm ir ne didesnis kaip 1500 mm.4.5.4.2.3. Jeigu transporto priemonės konstrukcija yra tokia, kad matuojant pirmiau minėtu būdu didžiausiųjų verčių laikytis neįmanoma, 5 kategorijos šoniniams posūkio rodikliams ta riba gali būti padidinta iki 2300 mm, o 1 ir 2 kategorijų šoniniams posūkio rodikliams – iki 2100 mm."4.5.4.3 papunktis pakeičiamas taip:"4.5.4.3. IlgisAtstumas tarp šoninio posūkio rodiklio (5 kategorija) šviečiamojo paviršiaus ir skersinės plokštumos, sutampančios su priekine transporto priemonės gabarito riba, turi būti ne didesnis kaip 1800 mm. Jeigu transporto priemonės konstrukcija yra tokia, kad laikytis mažiausių apžvelgiamumo kampų reikalavimo neįmanoma, tą atstumą galima padidinti iki 2500 mm."Po 4.9.4.3 papunkčio įrašomas toks naujas 4.9.4.4 papunktis:"4.9.4.4. Kai priekinis (šoninis) žibintas yra sujungtas su kitu žibintu, atitikčiai padėties reikalavimams (4.9.4.1–4.9.4.3 papunkčiai) patikrinti turi būti naudojamas to kito žibinto šviečiamasis paviršius."4.9.5 punktas pakeičiamas taip:"4.9.5. Geometrinis apžvelgiamumasHorizontalusis kampas:45° į vidų ir 80° į išorę.Vertikalusis kampas:15° virš horizontalės ir 15° žemiau horizontalės.Jei žibintai įrengti ne didesniame kaip 750 mm aukštyje virš žemės paviršiaus, vertikalusis kampas žemiau horizontalės gali būti sumažintas iki 5°."4.10.5 punktas pakeičiamas taip:"4.10.5. Geometrinis apžvelgiamumasHorizontalusis kampas:45° į vidų ir 80° į išorę.Vertikalusis kampas:15° virš horizontalės ir 15° žemiau horizontalės.Jei žibintai įrengti ne didesniame kaip 750 mm aukštyje virš žemės paviršiaus, vertikalusis kampas žemiau horizontalės gali būti sumažintas iki 5°."4.13.1 punktas pakeičiamas taip:"4.13.1. ĮrengimasPrivaloma įrengti transporto priemonėse, kurių plotis yra didesnis kaip 2,10 m.Neprivaloma įrengti transporto priemonėse, kurių plotis yra nuo 1,80 m iki 2,10 m.Galinis gabaritinis žibintas neprivalomas ant važiuoklės kabinų."4.13.4.1 papunktis pakeičiamas taip:"4.13.4.1. PlotisPriekis ir galas: | kuo arčiau prie tolimiausio išorinio transporto priemonės krašto. Šis reikalavimas laikomas įvykdytu, jei toliausiai nuo transporto priemonės išilginės simetrijos plokštumos esantis šviečiamasis paviršius yra ne daugiau kaip 400 mm nuo tolimiausio išorinio transporto priemonės krašto." |4.13.4.2 papunktis pakeičiamas taip:"4.13.4.2. AukštisPriekis: | Motorinės transporto priemonės: įtaiso šviečiamojo paviršiaus viršutiniam kraštui statmena horizontali plokštuma turi būti ne žemiau už priekinio stiklo permatomosios srities viršutiniam kraštui statmeną horizontalią plokštumą. Priekabos ir puspriekabės: didžiausiame aukštyje, kurį galima pasirinkti atsižvelgiant į reikalavimus dėl transporto priemonės pločio, konstrukcijos ir eksploatacinių reikalavimų ir žibintų simetrijos. |Galas: | didžiausiame aukštyje, kurį galima pasirinkti atsižvelgiant į reikalavimus dėl transporto priemonės pločio, konstrukcijos ir eksploatacinių reikalavimų ir žibintų simetrijos." |4.14.1 punktas pakeičiamas taip:"4.14.1. ĮrengimasMotorinėse transporto priemonėse įrengti yra privaloma.Priekabose įrengti neprivaloma, jei jie sublokuoti su kitais galiniais šviesos signalų įtaisais."4.16.1 punktas pakeičiamas taip:"4.16.1. ĮrengimasPriekabose įrengti yra privaloma.Motorinėse transporto priemonėse įrengti neprivaloma."7 priedėlis pakeičiamas taip:1.5 poskyris pakeičiamas taip:"1.5. Valdymo įtaisams identifikuoti leidžiama naudoti tik tokius simbolius:+++++ TIFF +++++Vietoje simbolių su keturiais brūkšniais galima naudoti simbolius su penkiais brūkšniais."2 punkte pavaizduoti pavyzdžiai pakeičiami taip:+++++ TIFF +++++"1 pavyzdys:+++++ TIFF +++++2 pavyzdys:+++++ TIFF +++++3 pavyzdys:"--------------------------------------------------


title: 1979 m. balandžio 18 d. Komisijos direktyva, derinanti su technikos pažanga Tarybos direktyvą 70/221/EEB dėl valstybių narių įstatymų, susijusių su motorinių transporto priemonių ir jų priekabų skystųjų degalų bakais ir galiniais apsaugos įtaisais, suderinimo

text:
Svarbus teisinis pranešimas

|

31979L0490

Oficialusis leidinys L 128 , 26/05/1979 p. 0022 - 0028 specialusis leidimas suomių kalba: skyrius 13 tomas 9 p. 0251  specialusis leidimas graikų k.: skyrius 13 tomas 8 p. 0133  specialusis leidimas švedų kalba: skyrius 13 tomas 9 p. 0251  specialusis leidimas ispanų kalba: skyrius 13 tomas 10 p. 0094  specialusis leidimas portugalų kalba skyrius 13 tomas 10 p. 0094

		Komisijos direktyva1979 m. balandžio 18 d.derinanti su technikos pažanga Tarybos direktyvą 70/221/EEB dėl valstybių narių įstatymų, susijusių su motorinių transporto priemonių ir jų priekabų skystųjų degalų bakais ir galiniais apsaugos įtaisais, suderinimo(79/490/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipų patvirtinimą, suderinimo [1] su paskutiniais pakeitimais, padarytais Direktyva 78/547/EEB [2], ypač į jos 11, 12 ir 13 straipsnius,atsižvelgdama į 1970 m. kovo 20 d. Tarybos direktyvą 70/221/EEB dėl valstybių narių įstatymų, susijusių su motorinių transporto priemonių ir jų priekabų skystųjų degalų bakais ir galiniais apsaugos įtaisais, suderinimo [3],kadangi atsižvelgiant į įgytą patirtį ir dabartinę mokslo bei technikos padėtį šiuo metu įmanoma sugriežtinti reikalavimus ir glaudžiau juos suderinti su tikrosiomis bandymų sąlygomis;kadangi galiniai apsaugos įtaisai jau parduodami ir atskirai, ir pritvirtinti prie transporto priemonės; kadangi jeigu tuos įtaisus būtų įmanoma patikrinti prieš juos pritvirtinant prie transporto priemonės, laisvą jų judėjimą būtų galima palengvinti tiems įtaisams, kurie pagal Direktyvos 70/156/EEB 9a straipsnį laikomi atskiraisiais techniniais mazgais, ėmus taikyti EEB tipo patvirtinimą;kadangi šios direktyvos nuostatos atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 70/221/EEB iš dalies keičiama taip:1) 2 ir 2a straipsniai pakeičiami taip:"2 straipsnis1. Jokia valstybė narė, remdamasi su jos skystųjų degalų bakais susijusiomis priežastimis, negali atsisakyti suteikti EEB tipo patvirtinimą arba nacionalinį tipo patvirtinimą transporto priemonei, jeigu ta transporto priemonė atitinka priede nustatytus skystųjų degalų bakų reikalavimus.2. Jokia valstybė narė, remdamasi su galiniu apsaugos įtaisu susijusiomis priežastimis, negali atsisakyti suteikti EEB tipo patvirtinimą arba nacionalinį tipo patvirtinimą transporto priemonei, jeigu ta transporto priemonė atitinka priede nustatytus galinio apsaugos įtaiso reikalavimus arba jeigu tai transporto priemonei pritvirtintas galinis apsaugos įtaisas, kuriam kaip Direktyvos 70/156/EEB 9a straipsnyje apibrėžtam techniniam mazgui buvo suteiktas tipo patvirtinimas ir kuris buvo pritvirtintas pagal priedo II.5 punkto reikalavimus.3. Jokia valstybė narė negali atsisakyti suteikti EEB tipo patvirtinimą arba nacionalinį tipo patvirtinimą galiniam apsaugos įtaisui, jeigu tas įtaisas pagal Direktyvos 70/156/EEB 9a straipsnyje pateiktą apibrėžimą laikomas techniniu mazgu ir jeigu atitinka priede nustatytus atitinkamus reikalavimus.2a straipsnis1. Jokia valstybė narė, remdamasi su jos skystųjų degalų bakais susijusiomis priežastimis, negali atsisakyti arba drausti parduoti, registruoti, pradėti eksploatuoti arba naudoti transporto priemonės, jeigu ta transporto priemonė atitinka priede nustatytus skystųjų degalų bakų reikalavimus.2. Jokia valstybė narė, remdamasi su galiniu apsaugos įtaisu susijusiomis priežastimis, negali atsisakyti arba drausti parduoti, registruoti, pradėti eksploatuoti arba naudoti transporto priemonės, jeigu ta transporto priemonė atitinka priede nustatytus galinio apsaugos įtaiso reikalavimus arba jeigu tai transporto priemonei pritvirtintas galinis apsaugos įtaisas, kuriam kaip Direktyvos 70/156/EEB 9a straipsnyje apibrėžtam techniniam mazgui buvo suteiktas tipo patvirtinimas ir kuris buvo pritvirtintas pagal priedo II.5 punkto reikalavimus.3. Jokia valstybė narė negali uždrausti pateikti į rinką jokio pagal Direktyvos 70/156/EEB 9a straipsnį laikomo techniniu mazgu galinio apsaugos įtaiso, jeigu jis atitinka tipą, kuriam tipo patvirtinimas buvo suteiktas kaip apibrėžta 2 straipsnio 3 dalyje.;"2) įterpiamas šis straipsnis:"2b straipsnisTipo patvirtinimą suteikianti valstybė narė imasi būtinų priemonių užtikrinti, kad jai būtų pranešta apie visus priedo II.2.1 ir II.2.2 punktuose nurodytos dalies arba charakteristikos pakeitimus. Tos valstybės narės kompetentingos institucijos sprendžia, ar su pakeistu tipu turėtų būti atlikti nauji bandymai ir parengta nauja ataskaita. Jeigu atlikus tuos bandymus paaiškėtų, kad jų rezultatai neatitinka šios direktyvos reikalavimų, pakeitimo taikyti neleidžiama.";3) Tarybos direktyvos 70/221/EEB priedas iš dalies pakeičiamas pagal šios direktyvos priedą.2 straipsnis1. Nuo 1980 m. sausio 1 d. jokia valstybė narė, remdamasi su transporto priemonių galiniu apsaugos įtaisu susijusiomis priežastimis, negali:- atsisakyti transporto priemonės tipui suteikti EEB tipo patvirtinimą arba išduoti Direktyvos 70/156/EEB 10 straipsnio 1 dalies paskutinėje įtraukoje numatyto liudijimo kopiją arba suteikti nacionalinį tipo patvirtinimą, arba- uždrausti pradėti eksploatuoti transporto priemones,jeigu to tipo transporto priemonės arba tų transporto priemonių galinę apsaugą užtikrinančios dalys atitinka Direktyvos 70/221/EEB su paskutiniais pakeitimais, padarytais šia direktyva, nuostatas.2. Nuo 1980 m. spalio 1 d. valstybė narė:- nebeišduoda 1970 m. vasario 6 d. Direktyvos 70/156/EEB 10 straipsnio 1 dalies paskutinėje įtraukoje nurodyto liudijimo kopijos to tipo transporto priemonei, kurios galinę apsaugą užtikrinančios dalys neatitinka Direktyvos 70/221/EEB su paskutiniais pakeitimais, padarytais šia direktyva, nuostatų,- atsisako suteikti nacionalinį tipo patvirtinimą transporto priemonės, kurios galinę apsaugą užtikrinančios dalys neatitinka Direktyvos 70/221/EEB su paskutiniais pakeitimais, padarytais šia direktyva, nuostatų, tipui.3. Nuo 1981 m. spalio 1 d. valstybės narės gali uždrausti pradėti eksploatuoti transporto priemones, kurių galinę apsaugą užtikrinančios dalys neatitinka Direktyvos 70/221/EEB su paskutiniais pakeitimais, padarytais šia direktyva, nuostatų.3 straipsnisValstybės narės priima nuostatas, kurios, įsigaliojusios iki 1980 m. sausio 1 d., įgyvendina šią direktyvą ir apie tai nedelsdamos praneša Komisijai.4 straipsnisŠi direktyva yra skirta valstybėms narėms.Priimta Briuselyje, 1979 m. balandžio 18 d.Komisijos varduÉtienne DavignonKomisijos narys[1] OL L 42, 1970 2 23, p. 1.[2] OL L 168, 1978 6 26, p. 39.[3] OL L 76, 1970 4 6, p. 23 ir OL L 65, 1979 3 15, p. 42.--------------------------------------------------PRIEDASII punkto pavadinimas išdėstomas taip:"II. GALINIS APSAUGOS ĮTAISASII.1. Bendroji dalisTransporto priemonės, kurioms taikoma ši direktyva, turi būti suprojektuotos taip, kad būtų numatyta veiksminga apsauga, užtikrinanti jog M1 ir N1 kategorijų [1] transporto priemonės iš galo nepakliūtų po pirmiau minėtų transporto priemonių galine dalimi.II.2. Sąvokų apibrėžimaiII.2.1. Transporto priemonės tipas atsižvelgiant į galinį apsaugos įtaisąTerminas "transporto priemonės tipas atsižvelgiant į galinį apsaugos įtaisą" įvardija transporto priemones, kurios nesiskiria toliau išvardytų pagrindinių charakteristikų požiūriu:II.2.1.1. galinės ašies pločiu, transporto priemonės galinės dalies konstrukcija, matmenimis, forma ir medžiagomis tiek, kiek jos yra pagrįstos II.5.1–II.5.4.5.5 punktų reikalavimais;II.2.1.2. pakabos charakteristikomis tiek, kiek jos pagrįstos II.5.1–II.5.4.5.5 punktų reikalavimais.II.2.2. Galinio apsaugos įtaiso tipasTerminas "galinio apsaugos įtaiso tipas" įvardija įtaisus, kurie nesiskiria toliau išvardytų pagrindinių charakteristikų požiūriu:II.2.2.1. forma,II.2.2.2. matmenimis,II.2.2.3. pritvirtinimu,II.2.2.4. medžiagomis.II.3. Paraiška suteikti EEB tipo patvirtinimąII.3.1. Paraiška suteikti EEB tipo patvirtinimą transporto priemonės tipui atsižvelgiant į galinį apsaugos įtaisą.II.3.1.1. Paraišką suteikti EEB tipo patvirtinimą transporto priemonės tipui atsižvelgiant į galinį apsaugos įtaisą įteikia transporto priemonės gamintojas arba jo įgaliotasis atstovas.II.3.1.2. Su paraiška turi būti įteikti toliau paminėtų dokumentų trys egzemplioriai ir nurodyta toliau išvardyta informacija:II.3.1.2.1. transporto priemonės aprašymas atsižvelgiant į II.2.1 punkte nurodytus kriterijus ir brėžiniai pagal mastelį bei transporto priemonės galinės dalies fotografija arba trimatis vaizdas. Turi būti nurodyti transporto priemonės tipo atpažinimo numeriai ir (arba) simboliai;II.3.1.2.2. galinę apsaugą užtikrinančių dalių techninis aprašymas bei pakankamai išsami informacija;II.3.1.2.3. patvirtintiną tipą atitinkanti transporto priemonė turi būti pateikta už tipo patvirtinimo bandymus atsakingai techninei tarnybai.II.3.2. Paraiška suteikti EEB tipo patvirtinimą galiniam apsaugos įtaisui, kuris laikomas techniniu mazgu.II.3.2.1. Paraišką suteikti EEB tipo patvirtinimą galiniam apsaugos įtaisui, kuris pagal Direktyvos 70/156/EEB 9a straipsnyje pateiktą apibrėžimą laikomas techniniu mazgu, turi įteikti transporto priemonės arba galinio apsaugos įtaiso gamintojas arba jų įgaliotieji atstovai.II.3.2.2. Su kiekvieno tipo galinio apsaugos įtaiso paraiška turi būti įteikta:II.3.2.2.1. dokumentų, kuriuose pateiktas įtaiso techninių charakteristikų aprašymas, trys egzemplioriai;II.3.2.2.2. įtaiso tipo pavyzdys. Jeigu kompetentinga institucija nusprendžia, ji gali prašyti kito pavyzdžio. Jie turi būti aiškiai ir nenutrinamai paženklinti pareiškėjo prekės pavadinimu arba ženklu ir tipo ženklinimu.II.4. EEB tipo patvirtinimasII.4.1. Prie transporto priemonės tipo EEB tipo patvirtinimo liudijimo pridedamas priedas, parengtas pagal vieną iš toliau nurodytų pavyzdžių:II.4.1.1. jei tai yra II.3.1 punkte nurodyta paraiška, 1 priedėlyje pateiktas pavyzdys;II.4.1.2. jei tai yra II.3.2 punkte nurodyta paraiška, 2 priedėlyje pateiktas pavyzdys.II.5. Techniniai reikalavimaiII.5.1. Visos transporto priemonės turi būti surinktos taip ir (arba) jose turi būti sumontuota tokia įranga, kad per visą jų plotį būtų numatyta veiksminga apsauga, užtikrinanti jog M1 ir N1 kategorijų [2] transporto priemonės iš galo nepakliūtų po pirmiau minėtomis transporto priemonėmis.II.5.2. Kiekviena vienos iš M1, M2, M3, N1, O1 arba O2 [3] kategorijos transporto priemonė laikoma atitinkančia II.5.1 punkte nustatytas sąlygas, jeigu važiuoklės visos galinės dalies pločio arba pagrindinių kėbulo sudėtinių dalių prošvaisa ne didesnė nei 55 cm.Šio reikalavimo turi būti laikomasi 45 cm atstumu nuo galinio kraštinio transporto priemonės taško.II.5.3. Kiekviena vienos iš N2, N3, O3 arba O4 kategorijų [4] transporto priemonė laikoma atitinkančia II.5.1 punkte nustatytas sąlygas, jeigu:- transporto priemonėje pagal II.5.4 punkto reikalavimus sumontuotas specialus galinis apsaugos įtaisas, arba- transporto priemonė yra sukonstruota taip ir (arba) galinė jos dalis sumontuota taip, kad tos galinės dalies sudėtinės dalies formos ir charakteristikų požiūriu galima laikyti pakeičiančiais galinį apsaugos įtaisą. Sudėtinės dalys, kurių visų vykdomos funkcijos atitinka II.5.4 punkto reikalavimus, laikomi sudarančiais galinį apsaugos įtaisą.II.5.4. Įtaisas, apsaugantis, kad transporto priemonė nepakliūtų po kitos transporto priemonės galu, (toliau – įtaisas) paprastai yra sudarytas iš skersinio ir su važiuoklės šoninėmis dalimis arba bet kokiais jas pakeičiančiais elementais sujungtų jungiamųjų sudėtinių dalių.Įtaisui turi būti būdingos šios charakteristikos:II.5.4.1. įtaisas turi būti sumontuotas kuo arčiau transporto priemonės galo. Jei transporto priemonė nepakrauta [5], įtaiso apatinis kraštas jokioje vietoje neturi būti aukščiau nei 55 cm virš žemės;II.5.4.2. įtaiso plotis jokioje vietoje neturi būti didesnis už labiausiai nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės, arba tas įtaisas abiejuose kraštuose negali būti siauresnis daugiau nei 10 cm. Jeigu yra daugiau nei viena galinė ašis, atsižvelgiama į plačiausios ašies plotį;II.5.4.3. skersinių pjūvio aukštis neturi būti mažesnis nei 10 cm. Šoniniai kraštiniai skersinio galai neturi būti atlenkti atgal arba turėti aštrių išorinių briaunų; šios sąlygos laikomasi, jeigu šoniniai kraštiniai skersinio galai išorėje yra suapvalinti ir jeigu jų kreivio spindulys ne mažesnis nei 25 mm;II.5.4.4. įtaisas gali būti suprojektuotas taip, kad jo padėtį galinėje transporto priemonės dalyje būtų galima keisti. Šiuo atveju turi būti numatytas metodas tą įtaisą įtvirtinti eksploatuoti tinkamoje padėtyje, kad niekaip nebūtų įmanoma netyčia pakeisti jo padėties. Turi būti įmanoma, kad vairuotojas galėtų pakeisti įtaiso padėtį nenaudodamas didesnės nei 40 daN jėgos;II.5.4.5. įtaisas turi būti tinkamas išlaikyti lygiagrečiai išilginei transporto priemonės ašiai veikiančių atitinkamų jėgų apkrovą ir būti pritaikytas sujungti, kai nustatytas į eksploatavimo padėtį, su lonžeronais arba kitais juos pakeičiančiais įtaisais.Tariama, kad šio reikalavimo yra laikomasi, jeigu įrodoma, jog veikiant jėgai ir jai nustojus veikti horizontalus atstumas tarp įtaiso galinės dalies ir transporto priemonės galinės dalies tolimiausios iškyšos bet kokiame P1, P2 ir P3 taške neviršija 40 cm. Matuojant šį atstumą neturi būti paisoma visų transporto priemonės dalių, kurios yra aukščiau nei 3 m virš žemės, kai transporto priemonė nepakrauta:II.5.4.5.1. taškai P1 yra per 30 cm nuo galinės ašies ratų išorinių kraštų išilginių liečiamųjų plokštumų; ant P1 taškus jungiančios linijos esantys P2 taškai nuo vidinės išilginės transporto priemonės plokštumos išdėstyti vienodu atstumu ir 70–100 cm imtinai atstumu vienas nuo kito, tačiau tikslią jų padėtį nurodo gamintojas. P1 ir P2 taškų aukštį virš žemės turi nustatyti transporto priemonės gamintojas, atsižvelgdamas į linijas, kurios įtaisą apriboja horizontaliai. Tačiau neturi būti didesnis nei 60 cm, jeigu transporto priemonė nepakrauta. P3 – tai P2 taškus jungiančios tiesios linijos centrinis taškas;II.5.4.5.2. P1 ir P3 taškai paeiliui turi būti veikiami horizontalia jėga, kurios dydis sudaro 12,5 % didžiausio techniškai leidžiamo transporto priemonės svorio, tačiau neviršija 2,5 × 104 N;II.5.4.5.3. abu P2 taškai paeiliui turi būti veikiami horizontalia jėga, kurios dydis sudaro 50 % didžiausio techniškai leidžiamo transporto priemonės svorio, tačiau neviršija 10 × 104 N;II.5.4.5.4. pirmiau II.5.4.5.2 ir II.5.4.5.3 punktuose nurodytos jėgos turi būti naudojamos atskirai. Jų taikymo eiliškumą gali nustatyti gamintojas;II.5.4.5.5. jeigu atliekamas praktinis bandymas, kuriuo nustatoma, ar laikomasi pirmiau minėtų reikalavimų, turi būti vykdomos toliau nurodytos sąlygos:II.5.4.5.5.1. įtaisas turi būti sujungtas su lanžeronais arba juos pakeičiančiomis dalimis;II.5.4.5.5.2. nustatytos jėgos, kurios turi būti lygiagrečios vidurinei išilginei transporto priemonės plokštumai, jos turi būti taikomos naudojant tinkamai sujungtas tvokles (pvz., sujungtas universaliosiomis jungtimis), kuriomis veikiamas ne didesnio nei 25 cm aukščio (tikslų aukštį turi nurodyti gamintojas) ir 20 cm pločio paviršius, kurio vertikalių briaunų išlinkio spindulys yra 5 ± 1 mm; paviršiaus centras paeiliui nustatomas P1, P2 ir P3 taškuose.II.5.5. Nukrypstant nuo pirmiau minėtų reikalavimų, toliau nurodytų kategorijų transporto priemonės neprivalo atitikti šio priedo reikalavimų atsižvelgiant į galinį apsaugos įtaisą:- puspriekabių vilkikai,- "priekabos kybantiems (pakabintiems virvėmis ar lynais) kroviniams pervežti" ir kitos panašios priekabos rąstams arba kitiems labai ilgiems kroviniams vežti,- transporto priemonės, su kurių naudojimu nesuderinamas galinis apsaugos įtaisai."[1] Tarptautinio klasifikavimo kategorijos pateiktos 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipų patvirtinimą, suderinimo I priedo b pastaboje.[2] Tarptautinio klasifikavimo kategorijos pateiktos 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipų patvirtinimą, suderinimo I priedo b pastaboje.[3] Tarptautinio klasifikavimo kategorijos pateiktos 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipų patvirtinimą, suderinimo I priedo b pastaboje.[4] Tarptautinio klasifikavimo kategorijos pateiktos 1970 m. vasario 6 d. Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipų patvirtinimą, suderinimo I priedo b pastaboje.[5] Kaip apibrėžta Direktyvos 70/156/EEB I priedo 2.6 punkte.--------------------------------------------------


title: 1982 m. balandžio 2 d. Komisijos direktyva, derinanti su technikos pažanga Tarybos direktyvą 76/115/EEB dėl valstybių narių įstatymų, reglamentuojančių motorinių transporto priemonių saugos diržų tvirtinimą, suderinimo

text:
Svarbus teisinis pranešimas

|

31982L0318

Oficialusis leidinys L 139 , 19/05/1982 p. 0009 - 0016 specialusis leidimas suomių kalba: skyrius 13 tomas 12 p. 0017  specialusis leidimas ispanų kalba: skyrius 13 tomas 12 p. 0162  specialusis leidimas švedų kalba: skyrius 13 tomas 12 p. 0017  specialusis leidimas portugalų kalba skyrius 13 tomas 12 p. 0162

		Komisijos direktyva1982 m. balandžio 2 d.derinanti su technikos pažanga Tarybos direktyvą 76/115/EEB dėl valstybių narių įstatymų, reglamentuojančių motorinių transporto priemonių saugos diržų tvirtinimą, suderinimo(82/318/EEB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 80/1267/EEB [2], ypač į jos 11 straipsnį,atsižvelgdama į 1975 m. gruodžio 18 d. Tarybos direktyvą 76/115/EEB dėl valstybių narių įstatymų, reglamentuojančių motorinių transporto priemonių saugos diržų tvirtinimą, suderinimo [3] su paskutiniais pakeitimais, padarytais Direktyva 81/575/EEB [4], ypač į jos 6 straipsnį,kadangi eismo saugumui keliuose padidinti Taryba Direktyva 81/575/EEB išplėtė Direktyvos 76/115/EEB, kuri iki tol buvo taikoma tik M1 kategorijos transporto priemonėms, taikymo sritį, kad ji aprėptų visas motorinių transporto priemonių kategorijas; kadangi tą taikymo sritį tapo įmanoma išplėsti dėl pastaruoju metu įvykusios technikos pažangos; tačiau, kadangi šiai priemonei įgyvendinti būtina suderinti toje direktyvoje nustatytus reikalavimus ir bandymus su išplėsta taikymo sritimi; kadangi dėl taikant tą direktyvą įgytos patirties paaiškėjo, kad tam tikras nuostatas reikia labiau suderinti su tikrosiomis bandymų sąlygomis;kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnis1. Direktyvos 76/115/EEB I, II ir III priedai iš dalies pakeičiami pagal šios direktyvos priedą.2 straipsnis1. Nuo 1982 m. spalio 1 d. nė viena valstybė narė neturi teisės dėl su M1 kategorijos transporto priemonių saugos diržų tvirtinimu susijusių priežasčių:- atsisakyti tam tikram transporto priemonių tipui išduoti Direktyvos 70/156/EEB 10 straipsnio 1 dalies paskutinėje įtraukoje numatytą liudijimą ar suteikti nacionalinį tipo patvirtinimą,- uždrausti naudoti transporto priemones,jei tokio tipo transporto priemonių saugos diržų tvirtinimas atitinka Direktyvos 76/115/EEB su pakeitimais, padarytais šia direktyva, reikalavimus.2. Nuo 1983 m. spalio 1 d. valstybės narės:- nebeišduoda Direktyvos 70/156/EEB 10 straipsnio 1 dalies paskutinėje įtraukoje numatyto liudijimo transporto priemonių tipui, kurio saugos diržų tvirtinimas neatitinka Direktyvos 76/115/EEB su pakeitimais, padarytais šia direktyva, reikalavimų,- gali atsisakyti suteikti nacionalinį tipo patvirtinimą transporto priemonių tipui, kurio saugos diržų tvirtinimas neatitinka Direktyvos 76/115/EEB su pakeitimais, padarytais šia direktyva, reikalavimų.Tam tikriems automobiliams su nuimamu viršumi arba nudengiamu stogu, patvirtintiems pagal Direktyvos 76/115/EEB originalaus varianto I priedo 4.3.2 punktą, pirmiau minėta data pakeičiama į 1986 m. spalio 1 d.3. Nuo 1984 m. spalio 1 d. valstybės narės gali uždrausti naudoti M1 kategorijos transporto priemones, kurių saugos diržų tvirtinimas neatitinka Direktyvos 76/115/EEB su pakeitimais, padarytais šia direktyva, reikalavimų.Ši nuostata netaikoma automobiliams su nuimamu viršumi arba nudengiamu stogu, patvirtintiems pagal Direktyvos 76/115/EEB originalaus varianto I priedo 4.3.2 punktą.3 straipsnis1. Nuo 1982 m. spalio 1 d. nė viena valstybė narė neturi teisės dėl su ne M1 kategorijos transporto priemonių saugos diržų tvirtinimu susijusių priežasčių:- atsisakyti tam tikram transporto priemonių tipui išduoti Direktyvos 70/156/EEB 10 straipsnio 1 dalies paskutinėje pastraipoje numatytą dokumentą ar suteikti nacionalinį tipo patvirtinimą,- uždrausti naudoti transporto priemones,jei tokio tipo transporto priemonių saugos diržų tvirtinimas atitinka Direktyvos 76/115/EEB su pakeitimais, padarytais šia direktyva, reikalavimus.2. Nepaisant šio straipsnio 1 dalies nuostatų, nė viena valstybė narė dėl su saugos diržų tvirtinimu susijusių priežasčių neturi teisės:- iki 1986 m. rugsėjo 30 d. atsisakyti suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje numatytą dokumentą ar suteikti nacionalinį tipo patvirtinimą N2 ir N3 kategorijų motorinių transporto priemonių tipui,- iki 1987 m. rugsėjo 30 d. uždrausti naudoti šių kategorijų transporto priemones,jei šių tipų transporto priemonėse nėra įrengti saugos diržų tvirtinimai.4 straipsnisValstybės narės priima įstatymus ir kitus teisės aktus, kurie, įsigalioję iki 1982 m. rugsėjo 30 d., įgyvendina šia direktyvą. Jos nedelsdamos apie tai praneša Komisijai.5 straipsnisŠi direktyva skirta valstybėms narėms.Priimta Briuselyje, 1982 m. balandžio 2 d.Komisijos varduKarl-Heiz NarjesKomisijos narys[1] OL L 42, 1970 2 23, p. 1.[2] OL L 375, 1980 12 31, p. 34.[3] OL L 24, 1976 1 30, p. 6.[4] OL L 209, 1981 7 29, p. 30.--------------------------------------------------PRIEDASDirektyvos 76/115/EEB priedų pakeitimaiI PRIEDAS – APIBRĖŽIMAI, EEB TIPO PATVIRTINIMO PARAIŠKOS, EEB TIPO PATVIRTINIMAS, SPECIFIKACIJOS, BANDYMAI, PRODUKCIJOS ATITIKTIS, INSTRUKCIJOS1.9 punktas. Panaikinamas žodis "(atverčiamoji)".2.2.1 punktas pakeičiamas taip:"2.2.1. Atitinkamo mastelio bendrieji transporto priemonės konstrukcijos brėžiniai, kuriuose matyti diržų tvirtinimo vieta, efektyvieji diržų tvirtinimo taškai (kai taikytina), ir išsamūs diržų tvirtinimų bei konstrukcijų, prie kurių jie yra pritvirtinti, brėžiniai."4.1.1 punktas pakeičiamas taip:"4.1.1. Taškas H yra atskaitos taškas, apibrėžtas Direktyvos 77/649/EEB III priedo 1.1 punkte, kuris turi būti nustatytas toje direktyvoje nurodyta tvarka.4.1.1.1. Taškas H’ yra atskaitos taškas, atitinkantis tašką H pagal 4.1.1 punkto apibrėžimą, ir nustatomas visose įprastinėse sėdynės naudojimo padėtyse.4.1.1.2. Taškas R yra sėdynės atskaitos taškas, apibrėžtas Direktyvos 77/649/EEB III priedo 1.2 punkte."4.1.2 punktas pakeičiamas taip:"4.1.2. Atskaitos linija – tai tiesi linija, apibrėžta Direktyvos 77/649/EEB III priedo 3.4 punkte."4.1.4 punktas pakeičiamas taip:"4.1.4. Taškas C – tai taškas, nuo taško R vertikaliai nutolęs 450 mm. Tačiau, jei 4.1.6 punkte nustatytas atstumas S yra ne mažesnis kaip 280 mm ir jei gamintojas pasirinko 4.4.4.3 papunktyje nurodytą alternatyvią formulę BR = 280 mm + 0,8 S, vertikalus atstumas tarp taškų C ir R turi būti 500 mm."4.1.5 punktas. "Taškus H" pakeičiama į "Taškus H’".4.1.6.2.1 papunktis pakeičiamas taip:"4.1.6.2.1. vairuotojo sėdynės plokštuma P – tai vertikali plokštuma, einanti lygiagrečiai išilginei transporto priemonės simetrijos plokštumai, per vairaračio centrą, kai vairaratis (jei yra reguliuojamas) yra vidutinėje padėtyje."4.1.6.2.3 papunktis. Paskutinė eilutė pakeičiama taip:"A ≥ 300 mm, jei neišardoma daugiavietė sėdynė yra skirta daugiau kaip dviem keleiviams."4.3.4 punktas. Pridedamas sakinys:"Tokiu atveju pakanka dviejų apatinių tvirtinimų."4.4.2.3 papunktis naikinamas.4.4.3. Tekste olandų kalba pridėdamas žodis "affectied".4.4.3.1 papunktis pakeičiamas taip:"4.4.3.1. Visose įprastose sėdynės padėtyse kampai α1 ir α2 turi būti nuo 30° iki 80°. Kai M1 kategorijos motorinių transporto priemonių bent vienas iš priekinių sėdynių kampų α1 ir α2 yra nekintamas visose įprastose naudojimo padėtyse, jis turi būti 60° ± 10°."4.4.3.2 papunktis pakeičiamas taip:"4.4.3.2. Ne M1 kategorijos transporto priemonių neišardomų daugiaviečių galinių ir reguliuojamų sėdynių su 1.12 punkte aprašytu reguliavimo mechanizmu, kurių atlošo kampas yra mažesnis kaip 20° (žr. III priedo 1 paveikslą), kampai α1 ir α2 gali būti mažesni už 4.4.3.1 papunktyje nurodytą mažiausiąją vertę, tačiau jokioje įprastoje naudojimo padėtyje jie negali būti mažesni kaip 20°."4.4.4.1 papunktis pakeičiamas taip:"4.4.4.1. Kai naudojamas diržo juostos kreipiklis ar panašus įtaisas, kuris turi įtakos efektyviojo viršutinio diržo tvirtinimo vietai, toji vieta nustatoma įprastu būdu, atsižvelgiant į tvirtinimo padėtį, kai išilginė diržo juostos simetrijos linija eina per tašką J1, nustatomą iš eilės pagal tašką R ir šias tris atkarpas:RZ , atskaitos linijos 530 mm ilgio atkarpa, matuojama į viršų nuo taško R,ZX , 120 mm ilgio atkarpa, statmena išilginei transporto priemonės simetrijos plokštumai matuojant nuo taško Z tvirtinimo kryptimi,XJ1 , 60 mm ilgio atkarpa, statmena plokštumai, kurią apibrėžia atkarpos RZ ir ZX, matuojama į priekį nuo taško X.Taškas J2 yra simetriškas taškui J1 pagal išilginę vertikaliąją plokštumą, einančią per manekeno, sėdinčio toje vietoje, atskaitos liniją, aprašytą 4.1.2 papunktyje."4.4.4.2 papunktis pakeičiamas taip:"4.4.4.2. Efektyvusis viršutinis diržo tvirtinimas turi būti žemiau už plokštumą FN, kuri yra statmena išilginei sėdynės simetrijos plokštumai ir sudaro su atskaitos linija 65° kampą. Galinėse sėdynėse šį kampą galima sumažinti iki 60°. Plokštuma FN turi kirsti atskaitos liniją taške D taip, kad atkarpa GRD būtų lygi 315 mm + 1,8 S. Tačiau kai S ≤ 200 mm, GRD turi būti lygi 675 mm."4.4.4.3 papunktis pakeičiamas taip:"4.4.4.3. Efektyvusis viršutinis tvirtinimas turi būti už plokštumos FK, kuri yra statmena išilginei sėdynės simetrijos plokštumai ir kerta atskaitos liniją 120° kampu taške B taip, kad atkarpa BH būtų lygi 260 mm + S. Kai S ≥ 280 mm, gamintojas savo nuožiūra gali naudoti BR = 260 mm + 0,8 S dydį."4.4.4.5 papunktyje "H" pakeičiama į "R".4.4.4.6 papunktis pakeičiamas taip:"4.4.4.6. Efektyvusis viršutinis tvirtinimas turi būti virš horizontalios plokštumos, einančios per tašką C, kaip nustatyta 4.1.4 punkte."4.4.4.7 papunktis pakeičiamas taip:"4.4.4.7. Jei įvykdomas vienas iš toliau nurodytų reikalavimų, be 4.3.1 punkte nurodyto viršutinio tvirtinimo, gali būti įrengti papildomi efektyvieji viršutiniai tvirtinimai:4.4.4.7.1. Papildomi tvirtinimai atitinka 4.4.4.1–4.4.4.6 papunkčiuose nustatytus reikalavimus.4.4.4.7.2. Papildomus tvirtinimus galima naudoti be įrankių, jie atitinka 4.4.4.5 ir 4.4.4.6 papunkčių reikalavimus ir yra vienoje iš sričių, apibrėžiamų paslenkant III priedo 1 paveiksle pavaizduotą sritį vertikalia kryptimi 80 mm aukštyn ir žemyn.4.4.4.7.3. Tvirtinimas (-ai) yra skirtas (-i) diržų komplektui, atitinka 4.4.4.6 papunkčio reikalavimus, yra už skersinės plokštumos, einančios per atskaitos liniją ir yra:4.4.4.7.3.1. jei tvirtinimas yra vienas – srityje, kuri yra bendra dviems erdviniams kampams, sudaromiems vertikalių plokštumų, einančių per taškus J1 ir J2, apibrėžtus 4.4.4.1 papunktyje, kurių horizontalūs pjūviai pavaizduoti III priedo 2 paveiksle;4.4.4.7.3.2. jei tvirtinimai yra du – bet kuriame tinkamame iš pirmiau nurodytų dviejų erdvinių kampų, jei kiekvienas tvirtinimas yra ne toliau kaip 50 mm nuo kito tvirtinimo įtaiso, esančio simetriškoje veidrodinėje padėtyje atitinkamos sėdynės plokštumos P, apibrėžtos 4.1.6 punkte, atžvilgiu."Po 4.5.1 punkto įrašomi tokie nauji 4.5.2 ir 4.5.3 punktai:"4.5.2. Jei gamintojas transporto priemonėje įrengė saugos diržus, kurie yra tvirtinami prie visų atitinkamai sėdynei skirtų tvirtinimų, tie tvirtinimai neprivalo atitikti 4.5.1 punkte nurodytų reikalavimų, jei jie atitinka kitas šios direktyvos nuostatas. 4.5.1 punkte nurodytas reikalavimas netaikomas ir papildomiems tvirtinimams, kurie atitinka 4.4.4.7.3 papunkčio reikalavimą.4.5.3. Turi būti įmanoma atskirti saugos diržą ir tvirtinimą neapgadinant pastarojo."5.1.2 punktas pakeičiamas taip:"5.1.2. Sėdynės turi būti įrengtos ir įdėtos vairuotojo ir keleivių įprastinėje padėtyje, kurią pasirenka bandymus atliekanti techninė tarnyba taip, kad sistemos stiprumas būtų išbandomas pačiomis sunkiausiomis sąlygomis. Sėdynių padėtis turi būti nurodyta ataskaitoje. Jei sėdynės atlošo polinkį galima reguliuoti, jis turi būti nustatytas pagal gamintojo nurodymus, o jei tokių nurodymų nėra – į tokią padėtį, kurioje: M1 ir N1 kategorijų transporto priemonių atveju – efektyvusis atlošo kampas būtų kuo artimesnis 25°, o visų kitų kategorijų transporto priemonių atvejų – 15°."5.3.2 punktas. "10° + 5" pakeičiama į "10° ± 5".5.3.5.1 papunktis. Papildomai įrašomas toks tekstas:"Be to, kai, be nustatytųjų 4.3 punkte, yra ir daugiau tvirtinimų, tie tvirtinimai bandomi kaip nurodyta 5.4.5 punkte, kuomet apkrovos tvirtinimams perduodamos įranga, atkartojančia saugos diržų geometriją prie tų tvirtinimų."5.4.1.2, 5.4.1.3, 5.4.2.1 ir 5.4.2.2 papunkčiai. Papildomai įrašomas toks tekstas:"Jei transporto priemonės yra ne M1 ir N1 kategorijų, bandymo apkrova turi būti 675 ± 20 daN."5.4.3 punktas. Papildomai įrašomas toks tekstas:"Jei transporto priemonės yra ne M1 ir N1 kategorijų, bandymo apkrova turi būti 1110 ± 20 daN."5.4.4.2 papunktis. Papildomai įrašomas toks tekstas:"Jei transporto priemonės yra ne M1 ir N1 kategorijų, ši jėga turi būti 10 kartų didesnė už visos sėdynės konstrukcijos svorį."Po 5.4.4.2 papunkčio įrašomas toks naujas 5.4.5 punktas:"5.4.5. Bandymas su specialaus tipo diržu5.4.5.1. Traukimo įtaisas (žr. IV priedo 2 paveikslą), prie tokio saugos diržo tvirtinimų pritvirtinamas tokia įranga, kuri atkartoja viršutinės liemens dalies juostos ar juostų geometriją, veikiamas 1350 ± 20 daN bandymo apkrova.5.4.5.2. Tuo pat metu prie dviejų diržo apatinių tvirtinimų pritvirtinamas traukimo įtaisas (žr. IV priedo 3 paveikslą) veikiamas 1350 ± 20 daN jėga.5.4.5.3. Jei transporto priemonės yra ne M1 ir N1 kategorijų, ši bandymo apkrova turi būti 675 ± 20 daN."5.5.2 punktas pakeičiamas taip:"5.5.2. Transporto priemonių sėdynių reguliavimo ir fiksavimo įtaisus, leidžiančius visų sėdynių keleiviams išlipti iš transporto priemonės, nustojus veikti traukimo jėgai vis tiek turi būti įmanoma valdyti rankiniu būdu."II PRIEDAS – EEB TRANSPORTO PRIEMONĖS TIPO PATVIRTINIMO SERTIFIKATO PRIEDAS: SAUGOS DIRŽŲ TVIRTINIMAS(1) išnaša: Išnašos tekstas pakeičiamas taip:""A" – trijose vietose tvirtinamam diržui,"B" – juosmens diržui,"S" – specialaus tipo diržams; šiuo atveju tipų pobūdis nurodomas eilutėje "Pastabos","Ar", "Br" arba "Sr" – diržui su traukikliais,"Are", "Bre" arba "Sre" – diržui su įtraukikliais ir energijos sugėrimo įtaisais bent prie vieno tvirtinimo."III priedas iš dalies pakeičiamas taip:III PRIEDAS1 paveikslasSritys, skirtos diržo efektyviųjų tvirtinimų vietoms+++++ TIFF +++++2 paveikslasViršutiniai efektyvieji tvirtinimai pagal I priedo 4.4.4.7.3 papunktį+++++ TIFF +++++IV priedas: Pridedamas toks paveikslas+++++ TIFF +++++3 paveikslas--------------------------------------------------


Svarbus teisinis pranešimas

|

31986L0298

1986 m. gegužės 26 d. Tarybos direktyva dėl konstrukcijų, apsaugančių nuo apvirtimo, pritvirtinamų prie siauros tarpvėžės ratinių žemės ūkio ir miškų ūkio traktorių galinės dalies

Oficialusis leidinys L 186 , 08/07/1986 p. 0026 - 0063 specialusis leidimas suomių kalba: skyrius 13 tomas 15 p. 0187  specialusis leidimas švedų kalba: skyrius 13 tomas 15 p. 0187  CS.ES skyrius 13 tomas 008 p. 159  - 196 ET.ES skyrius 13 tomas 008 p. 159  - 196 HU.ES skyrius 13 tomas 008 p. 159  - 196 LT.ES skyrius 13 tomas 008 p. 159  - 196 LV.ES skyrius 13 tomas 008 p. 159  - 196 MT.ES skyrius 13 tomas 008 p. 159  - 196 PL.ES skyrius 13 tomas 008 p. 159  - 196 SK.ES skyrius 13 tomas 008 p. 159  - 196 SL.ES skyrius 13 tomas 008 p. 159  - 196

		Tarybos direktyva1986 m. gegužės 26 d.dėl konstrukcijų, apsaugančių nuo apvirtimo, pritvirtinamų prie siauros tarpvėžės ratinių žemės ūkio ir miškų ūkio traktorių galinės dalies(86/298/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1974 m. kovo 4 d. Tarybos direktyva 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [4] su paskutiniais pakeitimais, padarytais Ispanijos ir Portugalijos stojimo aktu, nustato, kad nuostatos, būtinos EEB tipo patvirtinimo tvarkai įgyvendinti, kai šis patvirtinimas teikiamas atskiroms traktoriaus dalims arba techniniams rodikliams, turėtų būti aiškiai apibrėžtos specialiose direktyvose; kadangi nuostatos, susijusios su konstrukcijomis, apsaugančiomis nuo apvirtimo, ir su įtaisais, kuriais šios konstrukcijos pritvirtinamos prie traktorių, buvo nustatytos Direktyva 77/536/EEB [5] ir Direktyva 79/622/EEB [6] su paskutiniais pakeitimais, padarytais Ispanijos ir Portugalijos stojimo aktu; kadangi šių dviejų direktyvų nuostatos atitinkamai taikomos statinio ir dinaminio bandymo atlikimo tvarkai – šiuo metu gamintojai gali taikyti vieną ar kitą atlikimo tvarką tiek etaloniniams traktoriams, t. y. tiems, kurių važiuoklės prošvaisa ne didesnė kaip 1000 mm ir kurių vieno iš varančiųjų tiltų nereguliuojamos arba reguliuojamos tarpvėžės plotis ne mažesnis kaip 1150 mm, tiek sveriantiems 1,5–4,5 tonos, jeigu traktoriams taikomos "dinaminio bandymo" direktyvos nuostatos, arba sveriantiems ne mažiau kaip 800 kg, jeigu traktoriams taikomos "statinio bandymo" direktyvos nuostatos;kadangi traktorių, kuriems taikomos šios direktyvos nuostatos, didžiausia važiuoklės prošvaisa 600 mm, mažiausias abiejų tiltų tarpvėžės plotis ne didesnis kaip 1150 mm, o masė didesnė kaip 600 kg; kadangi ypatingai veiklai naudojamų traktorių konstrukcijoms, apsaugančioms nuo apvirtimo, galima taikyti specifinius arba kitus reikalavimus, o ne tik Direktyvos 77/536/EEB ir Direktyvos 79/622/EEB reikalavimus;kadangi techniniai reikalavimai, kuriuos šie "siauros tarpvėžės traktoriai" turi atitikti pagal nacionalinius įstatymus, siejasi, inter alia, su konstrukcijomis, apsaugančiomis nuo apvirtimo, ir su šių konstrukcijų pritvirtinimu prie traktoriaus; kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės nustatytų vienodus reikalavimus arba papildydamos jose galiojančias nuostatas, arba pakeisdamos jas naujomis, visų pirma siekiant sudaryti galimybę, kad EEB tipo patvirtinimo tvarka, apie kurią kalbama Direktyvoje 74/150/EEB, galėtų būti taikoma kiekvienam traktoriaus tipui;kadangi šios direktyvos nuostatos taikomos kelių tipų konstrukcijoms, apsaugančioms nuo apvirtimo: galinėje dalyje pritvirtinamiems vamzdiniams karkasams, rėminėms arba kabinos tipo konstrukcijoms, kurių laisvosios erdvės viršutinė riba virš sėdynės atskaitos taško yra 900 mm, siekiant numatyti pakankamai didelį plotą arba laisvąją erdvę vairuotojui apsaugoti; kadangi dėl konstrukcijos, apsaugančios nuo apvirtimo, sudarytos iš dviejų prieš vairuotoją pritvirtintų atramų, bus priimta speciali direktyva;kadangi konstrukcijų, apsaugančių nuo apvirtimo, ir šių konstrukcijų pritvirtinimo prie traktoriaus suvienodinta sudėtinės dalies tipo patvirtinimo tvarka suteikia galimybę kiekvienai valstybei narei tikrinti, ar laikomasi bendrų konstrukcijos ir bandymų reikalavimų, ir, išsiuntus sudėtinės dalies tipo patvirtinimo sertifikato, užpildyto kiekvienam konstrukcijos, apsaugančios nuo apvirtimo, ir jos patvirtinimo prie traktoriaus tipui, kopiją, pranešti kitoms valstybėms narėms savo išvadas; kadangi, uždėjus EEB sudėtinės dalies tipo patvirtinimo ženklą ant visų konstrukcijų, pagamintų laikantis patvirtinto tipo reikalavimų, nėra jokios būtinybės techniškai tikrinti tokių konstrukcijų kitose valstybėse narėse; kadangi bendrieji reikalavimai dėl konstrukcijos, apsaugančios nuo apvirtimo, kitų elementų ir charakteristikų, visų pirmiausia įrenginių, neleidžiančių apvirtusiam traktoriui keletą kartų virsti, ir dėl keleivių apsaugos bus nustatyti vėliau;kadangi suvienodintais reikalavimais iš esmės siekiama visoje Bendrijoje užtikrinti saugą keliuose ir dirbant; kadangi dėl šios priežasties būtina įvesti reikalavimą, kad traktoriuose, kuriems taikomos šios direktyvos nuostatos, būtų pritvirtintos konstrukcijos, apsaugančios nuo apvirtimo;kadangi nacionalinių įstatymų dėl šių traktorių suderinimas sąlygoja valstybių narių patikrinimų, kuriuos jos atlieka pagal bendrus reikalavimus, abipusį pripažinimą,PRIĖMĖ ŠIĄ DIREKTYVĄ:1 straipsnisŠios direktyvos nuostatos taikomos Direktyvos 74/150/EEB 1 straipsnyje apibrėžtiems traktoriams, kurių techniniai rodikliai yra tokie:- važiuoklės prošvaisa, išmatuota nuo žemiausių priekinės arba galinės ašies taškų, paliekant erdvės diferencialui, ne didesnė kaip 600 mm,- vieno iš dviejų tiltų nereguliuojamos arba reguliuojamos tarpvėžės plotis mažesnis kaip 1150 mm; jokiomis aplinkybėmis kitos ašies padangų išorinis kraštas neturi atsidurti už ašies, kurios mažiausias tarpvėžės plotis 1150 mm, padangų išorinio krašto,- masė didesnė kaip 600 kg ir atitinkanti parengto eksploatuoti traktoriaus masę, apibrėžtą Direktyvos 74/150/EEB I priedo 2.4 skirsnyje, įskaitant konstrukciją, apsaugančią nuo apvirtimo, pritvirtintą pagal šios direktyvos nuostatas, ir didžiausių matmenų, kokius rekomenduoja gamintojas, padangas.2 straipsnis1. Kiekviena valstybė narė kiekvienam konstrukcijos, apsaugančios nuo apvirtimo, ir įtaisų, kuriais šios konstrukcijos pritvirtinamos prie traktoriaus, tipui, atitinkančiam konstrukcijos ir bandymų reikalavimus, nustatytus šios direktyvos I–IV prieduose, suteikia EEB sudėtinės dalies tipo patvirtinimą.2. EEB sudėtinės dalies tipo patvirtinimą suteikusi valstybė narė, jeigu tai būtina, imasi reikiamų priemonių patikrinti, ar produkcijos pavyzdžiai atitinka patvirtintą tipą, jeigu reikia, bendradarbiaudama su kitų valstybių narių kompetentingomis institucijomis. Tokie patikrinimai atliekami rengiant atsitiktinius tikrinimus.3 straipsnisValstybės narės kiekvienam konstrukcijos, apsaugančios nuo apvirtimo, ir įtaisų, kuriais šios konstrukcijos pritvirtinamos prie traktoriaus, tipui, kurį jos patvirtina pagal 2 straipsnio nuostatas, traktoriaus ar konstrukcijos, apsaugančios nuo apvirtimo, gamintojui arba gamintojo įgaliotajam atstovui išduoda EEB sudėtinės dalies tipo patvirtinimo ženklą, atitinkantį šios direktyvos VI priede nustatytą pavyzdį.Valstybės narės imasi visų tinkamų priemonių užtikrinti, kad nebūtų naudojami ženklai, galintys kelti painiavą tarp konstrukcijų, apsaugančių nuo apvirtimo, kurioms pagal 2 straipsnio nuostatas suteiktas sudėtinės dalies tipo patvirtinimas, ir kitų įtaisų.4 straipsnis1. Jokia valstybė narė negali uždrausti pateikti į rinką konstrukcijų, apsaugančių nuo apvirtimo, arba įtaisų, kuriais šios konstrukcijos pritvirtinamos prie joms skirto traktoriaus, dėl priežasčių, susijusių su jų konstrukcija, jeigu konstrukcijos, apsaugančios nuo apvirtimo, yra su EEB sudėtinės dalies tipo patvirtinimo ženklu.2. Vis dėlto valstybė narė gali uždrausti pateikti į rinką konstrukcijas, apsaugančias nuo apvirtimo, su EEB sudėtinės dalies tipo patvirtinimo ženklu, kurios aiškiai neatitinka patvirtinto tipo reikalavimų.Valstybė narė nedelsdama praneša kitoms valstybėms narėms ir Komisijai apie priemones, kurių imtasi, ir nurodo priežastis, dėl kurių priimtas toks sprendimas.5 straipsnisKiekvienos valstybės narės kompetentingos institucijos kitų valstybių narių kompetentingoms institucijoms per mėnesį nusiunčia sudėtinės dalies tipo patvirtinimo sertifikatų, kurių pavyzdys pateiktas VII priede, užpildytų kiekvienam konstrukcijos, apsaugančios nuo apvirtimo, tipui, kuriam valstybės narės suteikia patvirtinimą arba atsisako suteikti patvirtinimą, kopijas.6 straipsnis1. Jeigu EEB sudėtinės dalies tipo patvirtinimą suteikusi valstybė narė nustato, kad kai kurios konstrukcijos, apsaugančios nuo apvirtimo, ir įtaisai, kuriais šios konstrukcijos pritvirtinamos prie traktoriaus, turintys tą patį EEB sudėtinės dalies tipo patvirtinimo ženklą, neatitinka tipo, kurį valstybė narė yra patvirtinusi, reikalavimų, ši valstybė narė imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Šios valstybės narės kompetentingos institucijos kitos valstybės narės kompetentingoms institucijoms praneša apie priemones, kurių imtasi ir kurios prireikus, jeigu pakartotinai ir šiurkščiai pažeidžiami nustatyti reikalavimai, gali apimti ir EEB sudėtinės dalies tipo patvirtinimo paskelbimą netekusiu galios. Minėtos institucijos imasi tokių pat priemonių, jeigu kitos valstybės narės kompetentingos institucijos joms praneša apie reikalavimų nesilaikymą.2. Valstybių narių kompetentingos institucijos per mėnesį viena kitoms praneša apie visus EEB sudėtinės dalies tipo patvirtinimus, paskelbtus netekusiais galios, ir apie priežastis, dėl kurių tokios priemonės imtasi.7 straipsnisKai remiantis nuostatomis, priimtomis įgyvendinant šią direktyvą, priimamas bet koks sprendimas atsisakyti suteikti EEB sudėtinės dalies tipo patvirtinimą konstrukcijai, apsaugančiai nuo apvirtimo, ir įtaisams, kuriais ji pritvirtinama prie traktoriaus, arba paskelbti šį tipo patvirtinimą netekusiu galios ar uždrausti konstrukciją pateikti į rinką ar naudoti ją, nurodomos išsamios tokio sprendimo priežastys. Apie tokį sprendimą pranešama suinteresuotai šaliai, kuri kartu informuojama apie savo teisių gynimo priemones pagal valstybėse narėse galiojančius įstatymus ir apie terminus, per kuriuos leidžiama tokiomis savo teisių gynimo priemonėmis pasinaudoti.8 straipsnisJokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą dėl priežasčių, susijusių su konstrukcija, apsaugančia nuo apvirtimo, arba su įtaisais, kuriais ši konstrukcija pritvirtinama prie traktoriaus, jeigu jie yra su EEB sudėtinės dalies tipo patvirtinimo ženklu ir jeigu laikomasi VIII priede nustatytų reikalavimų.9 straipsnisJokia valstybė narė negali atsisakyti arba uždrausti įregistruoti, parduoti, pradėti eksploatuoti arba naudoti kokį nors traktorių dėl priežasčių, susijusių su konstrukcija, apsaugančia nuo apvirtimo, ir su įtaisais, kuriais ši konstrukcija pritvirtinama prie traktoriaus, jeigu jie yra su EEB sudėtinės dalies tipo patvirtinimo ženklu ir jeigu laikomasi VIII priede išdėstytų reikalavimų.10 straipsnisŠi direktyva neturi įtakos valstybių narių teisei, tinkamai laikantis Sutarties nuostatų, nustatyti reikalavimus, kuriuos jos laiko būtinais siekiant užtikrinti, kad darbuotojai, dirbantys su atitinkamais traktoriais, būtų apsaugoti, jeigu tie reikalavimai nereiškia, jog saugos konstrukcijos modifikuojamos šioje direktyvoje nenurodytu būdu.11 straipsnis1. Taikant nuostatas dėl EEB tipo patvirtinimo, kiekvienam 1 straipsnyje nurodytam traktoriui turi būti pritvirtinta konstrukcija, apsauganti nuo apvirtimo.2. Jeigu apsaugos konstrukcija nėra konstrukcija, sudaryta iš dviejų prieš vairuotojo sėdynę pritvirtintų atramų, šio straipsnio 1 dalyje nurodyta konstrukcija turi atitikti šios direktyvos arba Direktyvos 77/536/EEB, arba Direktyvos 79/622/EEB I–IV prieduose nustatytus reikalavimus.12 straipsnisVisi pakeitimai, būtini šios direktyvos priedų reikalavimams su technikos pažanga suderinti, priimami Direktyvos 74/150/EEB 13 straipsnyje nustatyta tvarka.13 straipsnisTaryba, gavusi Komisijos pasiūlymą ir remdamasi Sutarties nuostatomis, per 18 mėnesių nuo pranešimo apie šią direktyvą dienos priima direktyvą, papildančią šią direktyvą nuostatomis, kuriomis nustatoma, kad, atliekant dinaminį bandymą, taikomi papildomi smūginės apkrovos bandymai.14 straipsnis1. Valstybės narės priima nuostatas, kurios, įsigaliojusios per 24 mėnesius nuo pranešimo apie šią direktyvą dienos [7], įgyvendina šią direktyvą. Valstybės narės nedelsdamos apie tai praneša Komisijai.2. Valstybės narės užtikrina, kad šios direktyvos taikymo srityje priimtų nacionalinės teisės aktų pagrindinių nuostatų tekstai būtų perduoti Komisijai.15 straipsnisŠi direktyva skirta valstybėms narėms.Priimta Briuselyje, 1986 m. gegužės 26 d.Tarybos varduPirmininkasG. Braks[1] OL C 123, 1983 5 9, p. 1.[2] OL C 307, 1983 11 14, p. 103.[3] OL C 286, 1983 10 24, p. 2.[4] OL L 84, 1974 3 28, p. 10.[5] OL L 220, 1977 8 29, p. 1.[6] OL L 179, 1979 7 17, p. 1.[7] Apie šią direktyvą valstybėms narėms buvo pranešta 1986 m. birželio 2 d.--------------------------------------------------PRIEDŲ SĄRAŠASI PRIEDAS | EEB sudėtinės dalies tipo patvirtinimo sąlygos |II PRIEDAS | Saugos konstrukcijų ir įtaisų, kuriais šios konstrukcijos pritvirtinamos prie traktoriaus, stiprumo bandymų sąlygos |III PRIEDAS | Bandymo atlikimo tvarka |A.Dinaminis bandymas |B.Statinis bandymas |IV PRIEDAS | Paveikslai |V PRIEDAS | Saugos konstrukcijos ir įtaisų, kuriais ji pritvirtinama prie traktoriaus, EEB sudėtinės dalies tipo patvirtinimo bandymų, kuriais nustatomas šios konstrukcijos ir įtaisų stiprumas, ataskaitos pavyzdys |VI PRIEDAS | Ženklai |VII PRIEDAS | EEB sudėtinės dalies tipo patvirtinimo sertifikato pavyzdys |VIII PRIEDAS | EEB tipo patvirtinimo sąlygos |IX PRIEDAS | EEB tipo patvirtinimo sertifikato, išduoto traktoriui, priedas dėl saugos konstrukcijos ir įtaisų, kuriais ji pritvirtinama prie traktoriaus, stiprumo |--------------------------------------------------